Panva (anatómia)

Panva (lat. pelvis) je termín, ktorý v širšom zmysle označuje dolnú časť trupu, teda u človeka časť tela pod bruchom a nad nohami, u štvornohých cicavcov časť tela medzi bruchom a chvostom. V užšom zmysle termín označuje len samotnú kostru panvy.

Kostra panvy 

Panva alebo synonymum panvový pletenec (lat. cingulum pelvicum) sa skladá z kosti krížovej (Os sacrum) a dvoch panvových kostí (Ossa coxae).

Panva u človeka 

U človeka sa panva delí na tzv. veľkú panvu (Pelvis major) a malú panvu (Pelvis minor, pôrodnícka panva). Veľká panva sa považuje za súčasť brucha a tvorí akýsi prirodzený prechod medzi ním a malou panvou. Sú v nej uložené časti hrubého a tenkého čreva. 
Malá panva obsahuje ďalšie dôležité orgány, ktoré chráni jej kostený prstenec: močový mechúr a konečník u oboch pohlaví; u muža prostatu; u ženy vaječníky, vajcovody a maternicu s pošvou. 

Panva muža a panva ženy sa od seba pomerne výrazne anatomicky i funkčne líšia:
 mužská panva
 ženská panva

Iné projekty 

Oporná sústava